CELEX: 62012CN0137
Language: hu
Date: 2012-03-14 00:00:00
Title: C-137/12. sz. ügy: 2012. március 14-én benyújtott kereset — Európai Bizottság kontra az Európai Unió Tanácsa

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/24
            
         2012. március 14-én benyújtott kereset — Európai Bizottság kontra az Európai Unió Tanácsa
   (C-137/12. sz. ügy)
   2012/C 151/37
   Az eljárás nyelve: francia
   
      Felek
   
   
      Felperes: Európai Bizottság (képviselők: E. Cujo, I. Rogalski és R. Vidal Puig meghatalmazottak)
   
      Alperes: az Európai Unió Tanácsa
   
      Kereseti kérelmek
   
   A felperes azt kéri, hogy a Bíróság
   
               —
            
            
               semmisítse meg a feltételes hozzáférésen alapuló vagy abból álló szolgáltatások jogi védelméről szóló európai egyezménynek az Unió nevében történő aláírásáról szóló, 2011. november 29-i 2011/853/EU tanácsi határozatot (1); és
            
         
               —
            
            
               az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   A Bizottság az első jogalapjával arra hivatkozik, hogy az EUMSZ 114. cikk nem megfelelő jogalap a megtámadott határozat elfogadására. A felperes szerint ugyanis a határozatot az EUMSZ 207. cikk (4) bekezdésre kellett volna alapozni, amely feljogosítja a Tanácsot arra, hogy az EUMSZ 207. cikk (1) bekezdésében meghatározott közös kereskedelempolitika területén megállapodásokat kössön. A jelen egyezmény nem „a belső piac működésének javítására” irányul, hanem a fő célja a feltételes hozzáférésen alapuló szolgáltatások nyújtásának az Unió és más európai országok közötti „megkönnyítése” és „előmozdítása.” Közvetlen és azonnali hatása van a feltételes hozzáférésen alapuló szolgáltatások nyújtására, valamint a jogellenes eszközök kereskedelmére és az ezen eszközökkel kapcsolatos szolgáltatásokra. Következésképpen az egyezmény a közös kereskedelempolitika hatálya alá tarozik.
   A felperes második jogalapjával az Unió kizárólagos külső hatáskörének (EUMSZ 2. cikk (1) bekezdés, valamint 3. cikk (1) és (2) bekezdés) a megsértésére hivatkozik, amennyiben a Tanács úgy ítélte meg, hogy az egyezmény megkötése nem tartozik az Unió kizárólagos hatáskörébe, mivel az egyezmény a közös kereskedelempolitika hatálya alá tartozik, vagy mindenesetre az egyezmény megkötése érintheti a közös szabályokat, vagy megváltoztathatja azok alkalmazási körét.
   
      (1)  HL L 336., 1. o.